2 फास्ट 2 फ्यूरियस

2 फास्ट 2 फ्यूरियस या द फास्ट एंड द फ्यूरियस 2 2003 की एक अमेरिकी फ़िल्म है। यह 2001 की फ़िल्म द फास्ट एंड द फ्यूरियस की अगली कड़ी है, और द फास्ट एंड द फ्यूरियस फ़िल्म शृंखला की दूसरी फ़िल्म है। जॉन सिंगलटन द्वारा निर्देशित इस फ़िल्म के निर्माता नील एच॰ मोरिट्ज़ हैं, और इसकी पटकथा माइकल ब्रांट और डेरेक हास द्वारा लिखी गयी है। यह शृंखला की एकमात्र फ़िल्म है, जिसमें विन डीज़ल नहीं हैं, क्योंकि वह उस समय ट्रिपल एक्स फ़िल्म की शूटिंग कर रहे थे। 2 फास्ट 2 फ्यूरियस 6 जून 2003 को सिनेमाघरों में जारी की गयी थी, और $76 मिलियन के अपने अनुमानित बजट के मुकाबले इसने दुनिया भर में $236 मिलियन से अधिक की कमाई की।

 संक्षेप 
डोमिनिक टोरेटो को भागने देने के बाद ब्रायन ओ'कॉनर अब माइयामी में रह रहा है, जहाँ वह तेज पार्कर के साथ अवैध रेसों में भाग लेकर अपना जीवनयापन कर रहा है। एक दिन उसका पूर्व बॉस उसे पकड़ लेता है, और उसे एफबीआई के लिए एक ड्रग कारोबारी कार्टर वेरोन को पकड़ने का काम सौंपता है, जिसके बदले में एफबीआई उसके सारे पिछले आपराधिक रिकॉर्ड मिटा देगी। ब्रायन अपने मित्र (और पूर्व सह-कैदी) रोमन पियर्स की सहायता से वेरोन के गुट में शामिल हो जाता है, और कई संघर्षों और असफलताओं के बाद आख़िरकार अंत में वेरोन के सेक्रेटरी (और एक कस्टम्स एजेंट) मोनिका फ्यूएंट्स की सहायता से उसे पकड़ लेता है। एफबीआई ब्रायन और रोमन के सभी रिकॉर्ड नष्ट कर देती है, और वे दोनों एक नई ज़िन्दगी की शुरुआत करते हैं।

 पात्र 
 पॉल वॉकर - ब्रायन ओ'कॉनर
 टायरेसे गिब्सन - रोमन पियर्स
 एवा मेंडिस - मोनिका फ्यूएंट्स
 कोल होसर - कार्टर वेरोन
 क्रिस ब्रिजेस - तेज पार्कर

 सन्दर्भ 

 बाहरी कड़ियाँ 




श्रेणी:द फास्ट एंड द फ्यूरियस